ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนพ.ศ. ๒๕๕๔ ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๓ ลงวันที่ ๒๐ มกราคม พ.ศ. ๒๕๕๓ให้เรียกเก็บอากรตอบโต้การทุ่มตลาดสำหรับการนำเข้าสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปอีกเป็นกำหนดเวลา๑ ปี นับแต่วันที่ ๒๓ มกราคม พ.ศ. ๒๕๕๓ ตามอัตราที่กำหนดเดิมและคณะกรรมการพิจารณาการทุ่มตลาดและการอุดหนุนเห็นว่าอัตราส่วนเหลื่อมการทุ่มตลาดของผู้ผลิตและผู้ส่งออกสินค้ากรดซิทริกที่มีแหล่งกำเนิดจากสาธารณรัฐประชาชนจีนมีการเปลี่ยนแปลงไปเห็นสมควรให้มีการทบทวนอัตราอากรตอบโต้การทุ่มตลาดตามมาตรา ๕๖แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ จึงมีมติให้กรมการค้าต่างประเทศเปิดการทบทวนอัตราอากรตอบโต้การทุ่มตลาดกรมการค้าต่างประเทศจึงได้ออกประกาศ เรื่อง เปิดการทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนพ.ศ. ๒๕๕๓ ลงวันที่ ๒ กุมภาพันธ์ พ.ศ. ๒๕๕๓ นั้นคณะกรรมการพิจารณาการทุ่มตลาดและการอุดหนุนได้พิจารณาทบทวนอัตราอากรตอบโต้การทุ่มตลาดและได้มีคำวินิจฉัยในการประชุมครั้งที่ ๑/๒๕๕๔ เมื่อวันที่ ๑๗ มกราคม พ.ศ. ๒๕๕๔ ว่าสินค้าของผู้ผลิตและผู้ส่งออกสินค้ากรดซิทริกที่มีแหล่งกำเนิดจากสาธารณรัฐประชาชนจีนมีอัตราส่วนเหลื่อมการทุ่มตลาดเปลี่ยนแปลงไปจากประกาศคณะกรรมการพิจารณาการทุ่มตลาดและการอุดหนุนเรื่อง ผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๓ ลงวันที่ ๒๐ มกราคม พ.ศ. ๒๕๕๓อาศัยอำนาจตามความในมาตรา ๕ มาตรา ๖ มาตรา ๔๙ มาตรา ๕๖ มาตรา ๖๐และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องผลการทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนพ.ศ. ๒๕๕๔ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปจนถึงวันที่ ๒๒ มกราคม พ.ศ. ๒๕๕๔ข้อ ๓ ให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้ากรดซิทริกที่มีแหล่งกำเนิดจากสาธารณรัฐประชาชนจีนตามที่ประกาศในข้อ ๓ ของประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๓ ลงวันที่ ๒๐ มกราคม พ.ศ. ๒๕๕๓ เป็นอัตราดังนี้(๑) RZBC CO., LTD. จากเดิมในอัตราร้อยละ ๓๖.๘๗เป็นอัตราร้อยละ ๓๘.๑๐ ของราคา ซี.ไอ.เอฟ.(๒) TTCA CO.,LTD. (ชื่อเดิม SHANGDONG NINGMENGBIOCHEMISTRY CO., LTD.) จากเดิมในอัตราร้อยละ๒๘.๗๐ เป็นอัตราร้อยละ ๓๘.๑๐ ของราคา ซี.ไอ.เอฟ.(๓) ผู้ผลิตรายอื่น ในอัตราเดิมร้อยละ ๓๘.๑๐ ของราคา ซี.ไอ.เอฟ.ข้อ ๔ การยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามหลักเกณฑ์และวิธีการตามประกาศกระทรวงพาณิชย์เรื่องการตอบโต้การทุ่มตลาดและการอุดหนุน(ฉบับที่ ๔) พ.ศ. ๒๕๔๓ ลงวันที่ ๓๐ มิถุนายน พ.ศ. ๒๕๔๓ข้อ ๕ ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศภายในสามสิบวันนับแต่วันได้รับแจ้งคำวินิจฉัยประกาศณ วันที่ ๑๘ มกราคม พ.ศ. ๒๕๕๔พรทิวานาคาศัยรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนวิภา/ผู้จัดทำ๘ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘ ง/หน้า ๑๒/๒๐ มกราคม ๒๕๕๔